**Tájékoztató lakossági adatgyűjtésről**

Tájékoztatjuk a tisztelt lakosságot, hogy a **Központi Statisztikai Hivatal (KSH) Hévízen önkéntes adatszoltáltatáson alapuló lakossági adatfelvételeket hajt végre**.

A felvételek az Országos Statisztikai Adatfelvételi Program (OSAP) szerinti nyilvántartási számai és megnevezései a következők:

* **1539 Munkaerő-felmérés és kiegészítő felvételei** – havi rendszerességű
* **1942 A lakosság utazási szokásai** – 2025. április, július, 2026. január hónapokban, negyedéves gyakoriságú,
* **2003 Felmérés a háztartások és az egyének IKT eszköz használatáról** – 2025. április-június.

Az összeíró munkát a KSH megbízásából a **Statek Statisztikai Elemző Központ Kft**. fényképes igazolvánnyal ellátott kérdezői végzik. Az adatszolgáltatóknak lehetőségük van telefonon keresztül válaszadásra, illetve egyes adatgyűjtések esetében a weben történő kitöltésre is.

A KSH az adatfelvételekről munkanapokon hétfőtől csütörtökig 8:00 és 16:30 óra között, pénteken 8:00 és 14:00 óra között a +36 80 200 766-os telefonszámon (3-as mellék), illetve a [lakinfo@ksh.hu](mailto:lakinfo@ksh.hu) e-mail címen ad további felvilágosítást.

A KSH minden adatot a hazai és az európai uniós adatvédelmi és statisztikai jogszabályok (2016. évi CLV törvény és a 2016/679 EU-rendelet) rendelkezéseivel összhangban bizalmasan kezeli.

Az adatgyűjtéssel és eredményekkel kapcsolatos információkról a [www.ksh.hu](http://www.ksh.hu) oldalon található **Adatszolgáltatóknak/Adatszolgáltatás teljesítése/Lakossági adatgyűjtések** menüpont nyújt tájékoztatást.

Hévíz, 2025. február 14.

Hévízi Polgármesteri Hivatal